PRILOG 5

SMJERNICE SA ZAHTJEVIMA ZA OSOBLJE KONTROLNOG TIJELA

|  |  |
| --- | --- |
| **1.** | **ZAHTJEVI U POGLEDU KVALIFIKACIJA OSOBLJA KONTROLNOG TIJELA** |
| 1.1. | Direktor/upravitelj i njegova zamjena |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – ispunjeni su zahtjevi za inspektore za barem jedno područje kontrole kako je navedeno u točkama od 1.2.1 do 1.2.7.  – završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenog područja biotehničkih znanosti ili drugog usporedivog područja  – dvije godine radnog iskustva na poslovima ekološke poljoprivrede ili certifikacije hrane. |
| 1.2. | Osoblje koje provodi službene kontrole – Inspektori |
| 1.2.1. | Poljoprivredna proizvodnja – Neprerađeno bilje i biljni proizvodi |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – završen preddiplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenog područja biotehničkih znanosti ili drugo usporedivo obrazovanje  – barem jedna godina radnog iskustva u području ekološke poljoprivrede  – poznavanje europskih i nacionalnih propisa kojima se uređuje ekološka poljoprivreda |
| 1.2.2. | Poljoprivredna proizvodnja – Životinje i neprerađeni proizvodi životinjskog podrijetla |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – kvalifikacija u skladu s područjem kontrole 1.2.1. i barem jedna godina radnog iskustva u području ekološke poljoprivrede  – poznavanje proizvodnje životinja  – poznavanje europskih i nacionalnih propisa kojima se uređuje ekološka poljoprivreda |
| 1.2.3. | Poljoprivredna proizvodnja – Alge i neprerađeni proizvodi akvakulture |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – kvalifikacija u skladu s područjem kontrole 1.2.1. i barem jedna godina radnog iskustva u području ekološke poljoprivrede  – završen preddiplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenog područja biologije mora, ribarstva i akvakulture, morskog ribarstva i barem jedna godina radnog iskustva u navedenim područjima  – poznavanje europskih i nacionalnih propisa kojima se uređuje ekološka poljoprivreda |
| 1.2.4. | Proizvodnja prerađene hrane |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – kvalifikacija i radno iskustvo u skladu s područjem kontrole 1.2.1. ili usporedivo obrazovanje i barem jedna godina radnog iskustva u navedenim područjima  – poznavanje europskih i nacionalnih propisa kojima se uređuje ekološka poljoprivreda i robno-financijsko knjigovodstvo |
| 1.2.5. | Proizvodnja prerađene hrane za životinje |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – kvalifikacija i radno iskustvo u skladu s područjima kontrole 1.2.1. i 1.2.4. i poznavanje stočarske proizvodnje i proizvodnje hrane za životinje  – poznavanje europskih i nacionalnih propisa kojima se uređuje ekološka poljoprivreda i robno-financijsko knjigovodstvo |
| 1.2.6. | Uvoz/izvoz ekoloških proizvoda |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni sljedeći kriteriji:  – kvalifikacija u skladu s područjima kontrole 1.2.1., 1.2.4. ili 1.2.5. i barem jedna godina u području uvoza ekoloških proizvoda ili u području ekološke poljoprivrede  – poznavanje europskih i nacionalnih propisa kojima se uređuje ekološka poljoprivreda, carinsko postupanje i robno-financijsko knjigovodstvo |
| 1.2.7. | Podugovaranje |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni kriteriji za područje kontrole na koje se odnose podugovorene usluge. |
| 1.3. | Osoblje koje provodi evaluaciju i certifikaciju |
|  | Može se smatrati da je uvjet kvalifikacije i odgovarajućeg radnog iskustva zadovoljen ukoliko su ispunjeni zahtjevi za inspektore za barem jedno područje kontrole kako je navedeno u točkama od 1.2.1 do 1.2.7. i provode se redovite edukacije koje mogu biti interne ili vanjske. |
| **2.** | **ZAHTJEVI U POGLEDU OSPOSOBLJAVANJA OSOBLJA KONTROLNOG TIJELA ZA PROVOĐENJE KONTROLA** |
|  | Inspektori koji posjeduju kvalifikacije sukladno točkama od 1.2.1 do 1.2.7. prije samostalnog provođenja kontrola u određenom području kontrole moraju proći edukaciju s ovlaštenim inspektorom kontrolnog tijela u trajanju predviđenom Pravilnikom. |
| **3.** | **ZAHTJEVI U POGLEDU OSPOSOBLJAVANJA OSOBLJA KONTROLNOG TIJELA ZA PROVOĐENJE KONTROLA U DODATNOM PODRUČJU KONTROLE** |
|  | Inspektori koji su ovlašteni za provođenje kontrola mogu se osposobiti za provođenje kontrola u dodatnom području kontrole. Dokumentacija o provedenom osposobljavanju sadrži:  – dokaz o radnom iskustvu provođenja kontrola u području za koje je ovlašten od minimalno 2 godine i minimalno 40 provedenih kontrola  – sudjelovanje na treninzima/edukacijama vezanim uz dodatno područje kontrole  – trening s ovlaštenim inspektorom kontrolnog tijela u trajanju predviđenom Pravilnikom, kako je navedeno u točki 2. |
| **4.** | **ZAHTJEVI U POGLEDU ODRŽAVANJA OSPOSOBLJENOSTI OSOBLJA ZA PROVOĐENJE KONTROLA** |
|  | Može se smatrati da je uvjet održavanja osposobljenosti zadovoljen ukoliko inspektor godišnje provede minimalno 5 kontrola u svakom od područja za koje je ovlašten i minimalno 20 kontrola godišnje, osim u slučaju da je broj subjekata s kojima je sklopljen ugovor o kontroli za pojedino područje manji od 5. |
| **5.** | **ZAHTJEVI U POGLEDU OBJEKTIVNOSTI, NEUTRALNOSTI I NEPRISTRANOSTI** |
|  | Osoblje koje je uključeno u provedbu službenih kontrola u ekološkoj proizvodnji ne može istovremeno provoditi druge aktivnosti koje su nekompatibilne sa zahtjevima objektivnosti, neutralnosti i nepristranosti, što uključuje:  – aktivnosti vezane uz poljoprivredu, preradu ili oglašavanje poduzeća tijekom kojih se može pojaviti sukob interesa. Ukoliko je inspektor zaposlen u tvrtki ili je vlasnik tvrtke koja je uključena u kontrolni sustav, kontrolno tijelo za koje dotični inspektor provodi kontrole ne može sklopiti Ugovor o kontroli s tom tvrtkom.  – aktivnosti u upravnom ili nadzornom odboru interesnog udruženja ekoloških subjekata, ukoliko je tvrtka koja je pod kontrolom kontrolnog tijela za koje dotični inspektor provodi kontrole član interesnog udruženja  – savjetničke aktivnosti u poslovnim aktivnostima koje podliježu kontroli sukladno europskim i nacionalnim propisima kojima se uređuje ekološka poljoprivreda, osim u slučaju da postoji jasno vremensko i materijalno razgraničenje između kontrola i savjetničkih aktivnosti  Kako bi se izbjegao sukob interesa kontrolno tijelo između ostalog poduzima mjere koje osiguravaju jasno vremensko i materijalno razgraničenje koje se dokumentira. |
| **6.** | **ZAHTJEVI U POGLEDU BROJA OSOBLJA KOJE PROVODI KONTROLE** |
|  | Smatra da kontrolno tijelo ima dovoljno osoblja ukoliko na jednog djelatnika koji provodi kontrole otpada oko 150 subjekata s kojima je sklopljen Ugovor o kontroli, ovisno o veličini, strukturi i aktivnostima tih subjekata. |